Anexa nr. 11

**Informații care trebuie incluse în anunțul de intenție privind contractele de achiziții publice** **care au ca obiect servicii sociale și alte servicii specifice**

1. Denumirea, numărul de identificare de stat (IDNO), adresa fizică, codul NUTS, numărul de telefon, numărul de fax, adresa de e-mail și cea de internet ale autorității contractante și, dacă sunt diferite, cele ale biroului de la care pot fi obținute informații suplimentare.

2. O scurtă descriere a contractului în cauză, inclusiv valoarea totală estimată a contractului și codurile CPV.

3. În măsura în care sunt deja cunoscute:

a) codul NUTS al locului principal de execuție a lucrărilor, în cazul contractelor de achiziții publice de lucrări, ori codul NUTS al locului principal de furnizare sau de prestare, în cazul contractelor de achiziții publice de bunuri sau de servicii;

b) termenul de livrare sau de furnizare a bunurilor, serviciilor sau a lucrărilor și durata contractului;

c) condițiile de participare, inclusiv:

– dacă este cazul, se menționează că respectivul contract de achiziție publică este rezervat unor ateliere protejate sau unor întreprinderi sociale de inserție;

– dacă este cazul, se menționează că prestarea serviciului este rezervată unei profesii anumite în temeiul unor acte cu putere de lege sau al unor acte administrative;

d) o scurtă descriere a principalelor caracteristici ale procedurii de atribuire ce urmează a fi aplicată.

4. Menționarea faptului că operatorii economici interesați trebuie să informeze autoritatea contractantă cu privire la interesul acestora față de contract/contracte, termenele de primire a scrisorilor de exprimare a interesului și adresa la care trebuie transmisă scrisoarea de exprimare a interesului.

5. Orice alte informații relevante.