Anexa nr. 12

**Informații care trebuie incluse în anunțul de atribuire a contractului de achiziție publică ce are ca obiect servicii sociale și alte servicii specifice**

1. Denumirea, numărul de identificare de stat (IDNO), adresa fizică, codul NUTS, numărul de telefon, numărul de fax, adresa de e-mail și cea de internet ale autorității contractante.

2. O scurtă descriere a contractului în cauză, inclusiv codurile CPV.

3. Codul NUTS al locului principal de execuție a lucrărilor, în cazul contractelor de achiziții publice de lucrări, ori codul NUTS al locului principal de furnizare sau de prestare, în cazul contractelor de achiziții publice de bunuri sau de servicii.

4. Numărul de oferte primite.

5. Prețul plătit sau intervalul în care se înscriu prețurile plătite.

6. Pentru fiecare atribuire – numele/denumirea, adresa fizică, codul NUTS, adresa de e-mail și adresa de internet ale operatorului economic câștigător/operatorilor economici câștigători.

7. Orice alte informații relevante.